Nord for Grønland | a76.dk\nDu er her: Start / Indsatsen omkring Grønland / Nord for Grønland\nRegeringen afleverede sammen med Grønlands Selvstyre videnskabelig dokumentation for sit krav på kontinentalsoklen nord for Grønland d. 15. december 2014 til Kommissionen for Kontinentalsoklens Grænser (CLCS). Det drejer sig om et område på ca. 895.000 km2 uden for 200 sømil fra Grønlands kyst i det Arktiske Ocean.\nDet videnskabelige datamateriale, der i almindelighed betegnes som en submission, blev indgivet gennem FN’s generalsekretær i henhold til den procedure, der er fastlagt i FN’s Havretskonvention af 1982, som Kongeriget ratificerede i 2004. En stat har uden videre adkomst til kontinentalsoklen inden for 200 sømil fra kysten. Krav uden for 200 sømil fra kysten skal imidlertid understøttes af særlig dokumentation. Dokumentationen forudsætter indsamling af et omfattende datamateriale.\nNabolande har overlappende krav\nNorges kontinentalsokkel uden for 200 sømil overlapper det dansk/grønlandske krav nord for Grønland. Rusland indleverede en resubmission for det Arktiske Ocean i august 2015 til Sokkelkommissionen, som omfatter et område på næsten 1,2 mio. km2 med et væsentligt overlap med Kongerigets delsubmission. Det samme gælder for Canadas submission som blev indleveret den 23.maj 2019 og omfatter et område på 1,2 mio. km2. Herudover er der potentielt overlap med USA. Efter behandlingen i CLCS vil det efterfølgende være op til parterne selv at forhandle bilaterale aftaler i de tilfælde, hvor der er overlappende krav. Disse forhandlinger vil foregå i overensstemmelse med den internationale havrets regler, som blev fastslået i 2008.\nFastlæggelsen og sidenhen afgrænsningen af den udvidede kontinentalsokkel i Polhavet er et langt forløb bestående af tre trin, hvoraf Kontinentalsokkelprojektets arbejde kun omfatter det første:\nDet første trin er fastlæggelsen af grænserne for den udvidede kontinentalsokkel ved hjælp af bestemmelserne i FN’s havretskonventions Artikel 76. Heri indgår indsamling af de nødvendige data og fremsendelse af den nødvendige dokumentation i form af en submission til Sokkelkommissionen samt præsentation af submissionen for Sokkelkommissionen. Dette trin er en teknisk/videnskabelig/juridisk proces.\nBåde den Russiske Føderation (i 2001 og 2015), Norge (i 2006 ), Canada (i 2019) og Rigsfællesskabet (i 2014) har gennemført dette trin, mens USA forventes at indlevere deres submission i 2021.\nDet næste trin består af drøftelser i Sokkelkommissionen og i den specielt nedsatte underkommission bestående af syv medlemmer i processen frem mod en anbefaling i forhold til den enkelte submission. Denne proces involverer forhandlinger med den involverede kyststat og er en teknisk/videnskabelig/ juridisk proces.\nDen Russiske Føderation fik en foreløbig anbefaling fra Sokkelkommissionen i 2002 med hensyn til den submission, der blev indleveret i 2001. På baggrund af denne anbefaling og efter at have indsamlet nye data i Polhavet indleverede den Russiske Føderation en ny submission i 2015. På grund af Sokkelkommissionens modus operandi, bibeholdt den Russiske Føderation sin plads i “submissionskøen”, hvorfor behandlingen af den russiske submission foregår for tiden (vinter 2019).\nNorge indleverede deres submission vedrørende Nordatlanten og et mindre område i Polhavet i 2006 og Sokkelkommissionens anbefaling forelå i 2009. Kongerigets submission i Polhavet er nummer 76 i køen, hvoraf 29 har modtaget en anbefaling. På nuværende tidspunkt (vinter 2019) forventes det, at submissionen først vil blive behandlet efter 2025. Canada indleverede deres submission vedrørende det Arktiske Ocean i 2019 og den står som nummer 84 i køen og bliver derfor først behandlet efter Kongerigets submission.\nDet tredje trin bestående af afgrænsningsforhandlinger i forhold til eventuelt overlappende krav mellem de involverede kyststater, som det vil være tilfældet i Polhavet, er en diplomatisk og i sidste ende en politisk proces. Disse forhandlinger kan pågå både inden alle submissioner i et givet område er behandlet af Sokkelkommissionen, som tilfældet var i området nord for Færøerne (indsæt internt link) eller afvente at Sokkelkommissionen har behandlet alle submissioner. Dette trin kan derfor være en meget langvarig proces.\nUddrag af submissionen for området nord for Grønland.\nDen øvrige del af submissionen er ikke offentligt tilgængelig.\nKortet viser submissionsområdet nord for Grønland (fremhævet). De røde linjer viser 200 sømilegrænserne i det Arktiske Ocean, aftalte grænser er vist med sorte linjer og den stiplede sorte linje viser midterlinjen mellem Grønland og Canada indenfor 200 sømil. Nordpolen er indikeret med et hvidt kryds.\nEkspeditioner nord for Grønland\nLORITA I 2006\nLOMROG I 2007


Pingtung Hostels, Hostels Pingtung, Taiwan China\nPingtung Hostels, Taiwan China\nSe alle Vandrerhjem i Pingtung\nBrowse listen ovenfor for detaljeret information om alle vore hostel i Pingtung og book vandrerhjem i Pingtung uden bookinggebyr! Pingtung er en af mere en 3500 destinationer fra hele verden tilgængelig på HostelBookers. Ikke hvad du er efter? Søg efter et billigt hostel i Pingtung her.\nGruppe på 15 eller flere som skal til Pingtung?\nFind de bedste priser på hostels i Pingtung ved at bruge søgemaskinen til venstre eller vælg ud fra vandrerhjemmene nedenfor. Brug kort-knappen for at se alle vores hostel i Pingtung. Eller se vores billige hoteller i Pingtung for at få et godt tilbud på indlogering i Pingtung.


Debat: Skattekroner = social dumping?\nSkattekroner = social dumping?\nKolding Byråd (S)\nJeg blev noget frustreret over DR1 tophistorien i nyhederne søndag aften, hvor det er DR1 journalisters påstand, at man har afdækket hvordan en dansk virksomhed IF Group groft har overtrådt og omgået dansk lovgivning og overenskomster, samt på den mest svinske måde udnyttet bulgarske arbejdere, mens de udførte arbejde på opgaver i 17 danske kommuner landet over.\nI indslaget blev blandt andet Kolding Kommune nævnt som en af de 17 kommuner med et indslag fra Kolding's nye sygehus. Jeg syntes, at det er på sin plads at nævne, at sygehuset er et regionalt byggeri og har dermed ikke noget med Kolding Kommune at gøre udover placeringen.\nKolding Kommune har brugt IF Group tilbage i 2014. Firmaet var gjort bekendt med kommunens arbejdsklausuler og havde udfyldt en tro og love erklæring på at følge disse.\nAlligevel tager forvaltningen fat i firmaet, fordi der florerede rygter om underbetaling af medarbejderne. Endnu engang forklarer IP Group, at man overholder danske overenskomster, og at alt er i orden, hvilke det ifølge DR's historie ikke har været tilfældet.\nJeg er ikke et øjeblik i tvivl om, at KK har handlet i god tro og haft en forventning til, at virksomheden har overholdt KK's arbejdsklausul, der kan læses på KK's hjemmeside.\nJeg må også bare konstatere, at dialog ikke er nok for nogle virksomheder, når det gælder om at lave krumspring for at omgås de danske regler og overenskomster.\nNu er den seneste sag ikke en enlig svale. Der dukker jævnligt historier op landet over, hvor en virksomhed vinder et udbud på pris, og sidenhen viser det sig, at den er gal med både arbejdsmiljøet og overenskomsterne.\nEfter min mening er dialog godt men løbende kommunal kontrol af virksomheder med østeuropæiske ansatte er bedre. Det kan ikke være rigtigt, at virksomheder, der er indstillet på at følge reglerne, aldrig kommer til fadet, fordi de ikke kan konkurrerer med virksomheder, der underbetaler sine folk.\nDet tvinger dem jo til at undlade at byde på offentlige udbud eller selv at slå ind på samme vej.\nSå kan borgerne ellers betale skat til en kommune, der bevidst eller ubevidst arbejder på, at dens borgere kan stille sig op i arbejdsløshedskøen.\nOg kan vi i det hele taget være bekendt overfor borgere, der kommer til os udefra, at udbytte dem i den grad, som indslaget viste. Jeg spørger bare.


Vibe vil give dig gratis råd om testamente - Epilepsiforeningen\nForside / Nyheder / Epilepsiforeningen / Vibe vil give dig gratis råd om…\nLivet med epilepsi (143)\nVælg Arkiv januar 2021 december 2020 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020\nVælg kategori Behandling (98) Corona (14) Epilepsiforeningen (136) Forskning (76) Interview (53) Livet med epilepsi (143) Medicin (67) Navne (37) Nyheder (831) Podcast (37) Politik (184) Råd og regler (51)\nVibe vil give dig gratis råd om testamente\nRådgivning støt testamente\nEpilepsiforeningen har lavet en aftale med advokatfuldmægtig Vibe Hjort om at give gratis rådgivning til foreningens medlemmer om regler ved arv og skifte\n”Jeg har blokeret min kalender mellem 13.00 og 14.00 fremadrettet – går det an?”, spørger Vibe Hjort, der gerne vil vide, om det passer til at vejlede Epilepsiforeningens medlemmer om arv og skifte.\nVibe Hjort er jurist og arbejder som advokatfuldmægtig i firmaet TELLUS Advokater. Epilepsiforeningen har lavet en aftale med hende om, at hun nu fremadrettet overtager den gratis rådgivning, som foreningen hidtil har fået via af Ellen Marie Kaae om gratis rådgivning til foreningens medlemmer om regler ved arv og skifte i forbindelse med dødsfald; herunder også hvordan man griber det an, hvis man vil betænke Epilepsiforeningen i sit testamente. Hvis man ønsker det, kan Tellus også til en rimelig pris udforme et egentlig testamente.\nVibes juridiske favoritområde er familieret – her under testamenter og fuldmagter – og meget af hendes arbejdsdag går med opgaver på det område. Familien fylder også meget i hendes fritid. Sammen bruger de meget tid udendørs, hvor de er i gang med at etablere en ny have ved deres hus.\nRing; 76 60 23 44 hver tirsdag 13.00-14.00 eller på mail: vvn@tellus.dk\nFor fremtiden sidder hun klar ved telefonen hver tirsdag mellem klokken 13.00 og 14.00, hvor hun har holdt kalenderen tom, så hun kan svare på Epilepsiforeningens medlemmers spørgsmål om testamenter, fuldmagter og diverse andre juridiske spørgsmål i forbindelse med arv og skifte.\nFire situationer hvor du bør overveje at oprette testamente\nHvis du lever i et papirløst forhold\nHvis I har børn, du ikke er forælder til\nHvis du efterlader en stor formue\nHvis du ikke har børn\nDet er ikke kun Vibe Hjort, der glæder sig til at samarbejdet kommer i gang. Epilepsiforeningens direktør Per Olesen glæder sig også: ”Vi har været virkeligt glade for den hidtidige rådgivning fra Ellen Marie; det skylder vi hende en meget stor tak for. Og det er rigtigt dejligt at Vibe nu stiller sin viden til rådighed for foreningens medlemmer, så vi fortsat kan tilbyde denne specifikke form for rådgivning. For den bliver faktisk brugt jævnligt, og vi er dybt taknemmelige over at nogle vælger at betænke Epilepsiforeningens vigtige arbejde med eksempelvis rådgivning, information og sociale aktiviteter landet rundt. Den form for støtte betyder mere for mange familier berørt af epilepsi og for en mindre forening som vores end mange måske aner.”\nmotion sommer støt\nTV2 fulgte vandretur for epilepsisagen det sidste stykke\nLisbeth og Rene Stricker brugte sommerferien på at gå 400 km for epilepsisagen. Undervejs fik de masser af medieopmærksomhed


Børns Vilkår: Forbud skal beskytte børn mod skadelig influencermarkedsføring - Altinget: børn\nSociale medieplatforme skal fjerne ulovligt indhold til børn og unge og tage ansvar for skadeligt indhold, skriver Børns Vilkårs direktør. (Foto: Liselotte Sabroe/Ritzau Scanpix)\nInfluencere, der reklamerer for kosmetiske indgreb, frister med "lette" penge fra gambling og forherliger sugardating og kviklån, tilsidesætter jævnligt hensynet til, at mange følgere er under 18 år.\nEksemplerne herover hører til i den grove ende. Men eksemplerne vil utvivlsomt blive flere, hvis vi ikke griber ind over for det voksende influencermarked.\nVi skal finde gode løsninger på, hvordan influencernes virke som små selvstændige mediehuse og forretninger på digitale platforme kan reguleres og holdes til ansvar.\nVi støtter et nævn for influencerindhold, der kan træffe afgørelser i sager om skadeligt indhold og uddele bøder eller andre sanktioner.\nKropsidealer skaber pres\nLangtfra alle børn er bekendte med de kommercielle mekanismer bag influencernes betalte opslag. Når selv voksne kan have svært ved at afkode den kommercielle hensigt, er det ikke overraskende, at mange børn, særligt de yngste, ikke kan gennemskue det.\nSelvom de ældre børn som regel godt ved, at influencere laver reklamer, er paraderne nede over for de influencere, de selv følger. De ville nemlig aldrig promovere noget, de ikke selv kan stå inde for, fortæller børnene.\nDertil kommer de mange afledte konsekvenser af det ofte polerede, "perfekte" liv og udseende, som flere influencere er eksponenter for.\nFremstillingen af for eksempel bestemte kropsidealer kan i høj grad påvirke børns selvværd, og samtidig kan der opstå et pres på børn, som ser op til influencerne og gerne vil være ligesom dem.\nOpgaven skal løftes bredt\nSå når børn og unge gentagne gange eksponeres for eksempelvis redigerede og retoucherede kroppe, kan det medføre en oplevelse af at føle sig presset til at leve op til bestemte kropsidealer. Og stærk utilfredshed med egen krop kan give mistrivsel.\nDet ved vi fra BørneTelefonen, og så er det blandt resultaterne i en kommende rapport fra Børns Vilkår og TrygFonden om pres og stress blandt børn og unge.\nI rapporten beskriver børn og unge det pres, de oplever for at skulle se perfekte ud – et pres, de peger på blandt andet skyldes de mange redigerede billeder fra blandt andet influencere.\nAnsvaret for, hvad børnene eksponeres for på influencermedier, ligger ikke alene hos influencere. Det ligger også hos sociale medieplatformene, myndighederne og agenturer.\nDe voksne omkring børnene – forældre og fagpersoner – har ligeledes et ansvar for at klæde børnene på til at kunne forholde sig kritisk til indhold på nettet. Det er med andre ord en opgave, der skal løftes bredt.\nForbyd skadelig markedsføring\nHer er tre tiltag, Børns Vilkår mener, kan beskytte børn bedre digitalt:\nForbyd skadelig influencermarkedsføring.\nAllerede eksisterende lovgivning skal overholdes og håndhæves, så vi ikke ser flere eksempler på eksempelvis skjulte reklamer. I forlængelse heraf foreslår vi et forbud mod skadelig influencermarkedsføring til børn under 18 år, inklusive reklamer for kosmetiske operationer. Samtidig bør Forbrugerombudsmandens tilsyn med skadelig influencermarkedsføring styrkes.\nEtabler et nævn for influencerindhold og -markedsføring.\nVi skal vedtage nogle klare retningslinjer for god og ansvarlig influencermarkedsføring samt transparens og markering af for eksempel stærkt redigeret indhold og indhold uegnet for børn. Vi støtter et nævn for influencerindhold, der kan træffe afgørelser i sager om skadeligt indhold og uddele bøder eller andre sanktioner. Det gælder ikke bare til influencerne selv, men også de sociale medieplatforme, der skal fjerne ulovligt indhold til børn og unge og tage ansvar for skadeligt indhold, samt virksomheder og bureauer, der bruger influencere til markedsføring.\nInformér om retoucherede billeder af kroppe.\nVi anbefaler, at etablerede medier og influencere skal gøre opmærksom på photoshoppede og retoucherede billeder, der ændrer proportionerne på kroppe og ansigt. Forbundet for Influenter og Bloggere under Dansk Journalistforbund har allerede formuleret nogle fornuftige etiske retningslinjer om blandt andet retoucherede billeder.\nNettets påvirkningsmekanismer ændrer sig med tiden, og vi skal løbende opdatere viden og lovgivning, så vi undgår skadeligt influencerindhold. I den proces skal vi huske at inddrage børnene selv, da de ofte er de bedste eksperter på en verden, mange voksne ikke ser.\nForrige artikel Forbrugerombudsmanden: Markedsføringsloven gælder også influenter Næste artikel Rosa Lund: Fie Laursen er ikke den egentlige skurk


Razor A125 Løbehjul - Rød → Køb billigt her - Gucca.dk\nKlassisk, sporty og nem at bruge - designet efter det originale løbehjul i rød, der startede en revolution. A125 (GS)-modellen har været en af de mest omtalte, ønskede og bedst sælgende... Læs mere.\nKlassisk, sporty og nem at bruge - designet efter det originale løbehjul i rød, der startede en revolution.\nA125 (GS)-modellen har været en af de mest omtalte, ønskede og bedst sælgende modeller siden år 2000.\nEt bevis på dets holdbarhed, ydeevne og brugervenlighed - det perfekte løbehjul!\nKlassisk, sporty og sjov!\nMax 65 kg.\nProduktmål: 66 x 34 x 86 cm.\nHandel på Internettet skal være helt sikker for vores brugere. Vi vil derfor aldrig kompromittere sikkerheden. NETS er din garanti for sikker betaling på Internettet, og vores betalingsløsning er naturligvis NETS godkendt. Derfor er det også altid helt sikkert at købe og foretage betaling hos Gucca.\nLige meget hvad du har købt hos Gucca, har vi altid 30 dages fuld returret. Det betyder ganske enkelt, at hvis du af den ene eller anden grund alligevel ikke måtte ønske din vare, så kan du uden videre returnere den uønskede vare til os, og så refunderer vi pengene. Du er selvfølgelig altid velkommen til at tage kontakt til os, såfremt du har spørgsmål, inden du sender et produkt tilbage.\nSom kunde hos Gucca, skal du naturligvis ikke vente i for lang tid på din vare. Vi leverer sikkert og hurtigt. Det medfører, at hvis din vare er på lager, så modtager du den indenfor 1-2 hverdage. Den præcise lagerstatus er tydelig ved hver enkelt vare. Har du spørgsmål til lagerstatus eller leveringstid, er du velkommen til at kontakte os.\nNår du handler hos os, har du mulighed for at vælge mellem flere forskellige muligheder for betaling. Du kan altid gøre brug af netop den betalingsform, der passer lige til dig. Du handler altid trygt og sikkert, uanset hvilken af vores betalingsmetoder du gør brug af. Alle vores betalingsmuligheder kan du se her. Når du vælger at betale med betalingskort, så hæver vi først pengene, når vi sender dig dit produkt.\nSkulle der opstå tvivl eller spørgsmål til Gucca.dk, skriver eller ringer du selvfølgelig bare til os. Du kan sende e-mail eller ringe til os på hverdage mellem 10-15, og vi er parat til at give dig kvalificeret hjælp med smil på læben og godt humør.\nEfter du har købt dine varer, kan du se ordren, og vide hvornår den kommer frem. Efter gennemførsel af dit køb kan du tilgå din egen ordreside. Du kan se, hvornår vi sender dine varer, på ordresiden. Når pakken er sendt fra vores lager og er på vej, får du en mail med leveringsinformation fra os.\nUdendørs Legetøj, Legetøj, Køretøjer, Razor A125 Løbehjul, Legetøj\nDin anmeldelse af Razor A125 Løbehjul - Rød\nproduct_stock_yes product_offer_no product_preorder_no\tproduct_buyable_yes product_group_udendørs leg path__forside path__legetøj path__udendørsleg path__løbehjul path__udendørsleg path__løbehjul path__razor path__razora125løbehjulrød


Berlin på vulkaner | Information\nBERLIN - Et fortov af store brede sten af den slags, der kendetegner de dele af Berlin, hvor man endnu ser arkitektur fra Gründerzeit, altså tiden omkring 1871, hvor det tyske kejserrige blev grundlagt. Skal det være fritfejet for hundelorte, finder man det kun ét sted i byen: Inde i Martin-Gropius-Bau, hvor den dansk-islandske kunstner Olafur Eliassons udstilling, Innen Stadt Außen, åbner i dag. Det betyder »indre by udenfor«, men det er også et ordspil, der udtalt på tysk kan betyde »indenfor i stedet for udenfor«.\nDet er Eliassons første store soloudstilling i Berlin, skønt han allerede i 1994 flyttede permanent til byen, hvor han har boet og arbejdet i mange år. I dag har han sit studie på Pfefferberg, hvor en hærskare af ansatte producerer hans eftertragtede værker.\nDer var tilmeldt 200 journalister til pressemødet. Her skal det ikke diskuteres, om det er berettiget med den altoverskyggende plads, manden indtager på den danske og internationale kunstscene, herunder de uendelig mange meter spalteplads, som medierne, især de danske, hvert år tildeler ham. Det skal bare anføres, at det er en ovenud flot og sanseberusende udstilling, han har lavet i den imponerende Martin Gropius-bygning. Den er opført i slutningen af 1800-tallet af en grandonkel til den senere grundlægger af Bauhaus-bevægelsen, Walter Gropius.\nSom Gereon Sievernich, direktør for Martin-Gropius-Bau og en mand, der ikke taler over sig, siger på mødet:\n»Eliassons udstilling har kvaliteten til at blive årets smukkeste udstilling. I hvert fald den mest poetiske.«\nSom det er blevet et kendetegn hos Eliasson, kommer man også her på en rejse gennem en rationel verden, hvor geometriske former og naturvidenskabelige eksperimenter med lys, skygger, farver, vand og bevægelse spiller hovedrollen. Det interessante opstår, når han kombinerer de eksakte videnskaber med en udfordring af beskuerens sanser, som det især sker med brug af spejle, prismer og refleksioner. I bygningens indre store lysgård er for eksempel rejst to kæmpe stilladser, der i hver side rager skråt op mod loftet som en tragt, og alt spejles til alle sider. Man føler sig bogstavelig talt på gyngende grund og tror, at man kan falde ud over en ikke-eksisterende kant.\nUdstillingens afsluttende del (eller indledende, alt efter hvor man vælger at begynde) er en slags lysbadstue, hvor man går ind i et 'dampbad' af lys. Man befinder sig i et orgie af lysende farver, ser ikke en hånd for sig og må orientere sig efter stemmer og de øvrige gæsters skygger, som indimellem toner frem.\nSom udstillingstitlen antyder, holder Eliasson sig ikke til de indre rammer. Det hele handler med den svenske kurator Daniel Birnbaums ord om Olafur Eliassons tætte forhold til Berlin, men også om, at Berlins liv flyder ind i Eliassons værk.\nRundt omkring i Berlin har kunstneren opstillet forskellige værker. Tilskueren bliver ikke på nogen måde guidet rundt. Han eller hun må selv falde over gådefulde genstande. For eksempel står der cykler med spejl i hjulene opstillet flere uspektakulære steder i byen. På den lille ø Pfaueninsel ude i den vestlige sø Wannsee har han opstillet en Blind pavillon. Kuratoren, Daniel Birnbaum, kalder øen et »nærmest filosofisk sted«. Kunstværket er en kantet stålpavillon beklædt med sorte glassegmenter, som Eliasson repræsenterede Danmark med ved den 50. internationale kunstbiennale i Venedig i 2003.\nEn video i Gropius-Bau viser en lille lastbil med et stort spejl stillet på ladet. Den kører rundt i byen og giver os et spejlbillede af Berlin. Dog heldigvis så skævt optaget, at vi undgår kameraet i spejlet.\n»Man kan opfatte det at se som en aktiv handling i stedet for bare at optage det sete i sig selv,« siger Eliasson på pressemødet.\n»Det her er en ekstremt personlig udstilling for mig. I Berlin er der for min kunst et tæt forhold til politik, akademi og andre kunstnere. I Skandinavien er det helt anderledes. Dér ses mine ting på et andet niveau i forhold til samfundet,« siger Olafur Eliasson.\nBrug for en betragter\n»Ethvert kunstværk har brug for en betragter. Hos Olafur Eliasson handler kunsten netop om dette møde,« sagde Birnbaum, der godt er klar over, at det ikke er nyt, at kunstnere interesserer sig for optiske og fænomenologiske ting.\n»Men her handler det om fænomener, man allerede kender. Man skal blot mindes om dem.«\nIsær i sine første år i Berlin så Eliasson byen som fuldkommen løsrevet fra ethvert markedsstyret forhold og derfor som et område, der stod helt åbent for eksperimenter.\n»Man var aldrig klar over, hvilket rum man ville bevæge sig ud i den næste dag,« siger han.\nI dag slår han til gengæld et slag for Islands sydkyst, hvor man kan opleve øens p.t. verdensberømte vulkan som et særlig smukt atmosfærisk fænomen og dertil mærke jordens dybe bas:\n»Island har brug for turisme, så jeg kan stærkt anbefale stedet,« siger han.\nOlafur Eliasson: 'Innen Stadt Außen', Martin-Gropius-Bau, Niederkirchnerstr. 7, 10963 Berlin. Til den 9. august 2010, dagligt kl. 10-20\nOlafur EliassonWalter Gropius


Louise_A - Movellas\nKvindeDenmarkMedlem siden 27 nov. 14Last online 3 years ago\nLouise_A4 years agoSvar\nHvornår skriver du mere? :-)\nJeg har snart tredje kapitel klar x\nDen er fantastisk :) Hvornår skriver du mere? :)\nEr ærlig talt ved at løbe tør for ideer (allerede! Good one Tess) men ligeså snart min albue er okay igen, efter den operation jeg lige har været igennem, så skriver jeg videre :) håber det gav mening. Er mega træt lige nu\nOkay, god bedring med din albue :)


Trøjer & bluser | Stort udvalg - køb din nye trøje online her\nTrøjer & bluser til kvinder\nViser 28 af 221 produkter\nSkal den gamle yndlingstrøje skiftes ud?\nEr det på tide at forny garderoben med en ny trøje eller bluse? Vi har nok alle sammen en særlig favorittrøje til forskellige anledninger, som ligger klar i skabet. Det sker dog, at den er smidt til vask og så opstår problemet i forhold til, hvad du så skal have på. Endnu værre er det naturligvis, når din yndlingstrøje er blevet så slidt, at du må sige helt farvel til den. Det kan være smerteligt og hos SPORT 24 forstår vi dig fuldt ud, hvis du ikke har lyst til at drøne ud og erstatte din gode gamle trøje med en ny lige med det samme. Måske der skal gå lidt tid, inden du er helt klar til din nye trøje. Eftersom du læser dette, er du dog godt på vej og sandsynligvis er du tættere på at være klar, end du selv ved.\nNy trøje – ny start\nVi kan nok ikke finde en præcis kopi af din gamle trøje, men hvem vil også have en kopi? Den gamle trøje kan alligevel ikke erstattes 1:1 - og det skal den heller ikke. Den næste trøje skal være en ny start og emme af fremtid og love masser af nye gode minder, så den en dag opnår samme prædikat som den gamle, nemlig yndlingstrøje. Det er en naturlig cyklus og hver trøje har sin æra inden en ny epoke begynder.\nStort udvalg af trøjer og bluser\nAt købe en ny yndlingstrøje kræver tid og forberedelse. Her på SPORT24.DK har du masser af tid og mulighed for at fordybe dig grundigt, inden du foretager dit valg af trøje eller bluse. Det skal føles rigtigt og med det store udvalg her på siden, er der gode muligheder for at finde et match, som du aldrig vil fortryde. For at gøre processen med at finde en ny trøje nemmere, har du mulighed for at benytte de forskellige filtre i toppen af siden. Det sikrer, at du på en let og overskuelig måde kan indsnævre udvalget af trøjer ud fra dine præferencer.\nSe udvalget af adidas bluser til børn.\nMange muligheder og valget er dit\nHar du endnu ikke bestemt dig for, hvilken type trøje du helt præcist søger? Om det skal være en langærmet trøje eller måske en trøje med lynlås? Her på siden finder du vores udvalg af trøjer med lange ærmer og blandt dem finder du også en del med gennemgående lynlås på fronten. Nogle modeller er med lommer, så du får praktisk opbevaring af dine småting og mulighed for at holde hænderne varme på en kølig dag. Andre er forsynet med ribkanter i bunden og ved håndleddene for at sikre en velsiddende pasform. Uanset om du søger en gul, hvid, grøn eller rød trøje er mulighederne mange - og valget er dit.\nSe udvalget af hummel bluser til børn.\nNem og sikker nethandel med hurtig leveringk\nUdover et stort og godt udvalg af lækre trøjer og bluser fra alle de kendte sportsmærker, tilbyder SPORT 24 hurtig og sikker nethandel. Du får således leveret din nye trøje efter blot 1-2 hverdage, så du hurtigt kan begynde at vænne dig til din nye stil. Skulle trøjen ikke passe eller fortryder du dit valg, har du 365 dages returret, hvor du enten kan sende retur til webshoppen eller bytte i en af vores mange fysiske SPORT 24 butikker.\nHusk at du som klubmedlem blandt andet optjener bonus på dine køb samt får fri fragt og retur, når du handler online. Du kan nemt og hurtigt blive medlem og oprette dig lige her.


- En computervisualisering\nFra 3. november 2012 kan publikum med egne...\nDu er her: Hjem: Skiftende udstillinger: Tidligere udstillinger: Udstillinger 2012: Den virtuelle Slotskirke\nFra 3. november 2012 kan publikum med egne øje kigge 400 år tilbage i historien. I samarbejde med Institut for Arkitektur og Medieteknologi ved Aalborg Universitet præsenterer museet en komplet computermodel af Christian 4.s Slotskirke, der brændte i 1808.\nI samarbejde med "Computer Vision and Media Technology Lab" ved Aalborg Universitet tilbyder vi publikum et virtuelt besøg i Christian 4.s Slotskirke.\nLæs mere om Nationalmuseets undersøgelser her:\nOm Christian 4.s Slotskirke Slotskirken på Koldinghus blev til som led i et større byggeri, som Christian 4. indledte efter en brand i slottets norvesttlige hjørne i 1596. Kongen tegnede selv den første skitse, formentlig inspireret af sine rejser i reformationens kerneland Brandenburg i Nordtyskland, hvor slotskirker og -kapeller havde været stor mode siden reformationen.\nInspirationen kom formentlig også fra Slotskirken på det i 1644 nedbrændte slot Hansborg i Haderslev, hvor kongen havde holdt sit bryllup med Anna Kathrine i 1597.\nSom bygmester antog Christian 4. den 80-årige Hercules von Oberberg, der havde en lang række pragtbyggerier i Nordtyskland, på Gottorp og på Hansborg bag sig. Det var von Oberberg, der havde indført den såkaldte Florisstil i Danmark – opkaldt efter den flamske arkitekt og billedhugger Cornelis Floris i Antwepen. Florisstilen var kendetegnet ved overdådige rankeværk, planter, menneskekroppe og grotesker.\nDet store byggeprojekt gik i gang i 1598, og to år senere begyndte tagdækningen og afslut¬ningen af Kæmpetårnet. I 1601 var arbejdet så vidt fremskredent, at indretningen kirkerummet kunne begynde. Til dette arbejde ansatte Christian 4. stenhuggeren Hans Barchmand, der blev pålagt at fuldføre kirken, hvis den aldrende Hercules von Oberberg skulle dø. Den situation indtraf allerede året efter, i 1602.\nByggeriet af slotskirken varede formentlig i tre år. I januar 1604 var kongen selv på Koldinghus, hvor han godkendte Barchmands arbejde – og skrev en ny kontrakt med ham vedrørende prædikestolen. Året efter skrev kongen kontrakt med billedhuggeren Claus Lauritzen i Kolding om altertavlen. Både prædikestol og altertavle er i dag væk, og oplysningerne om dem er meget sparsomme. Men som inspiration for genskabelsen af altertavlen i computermodellen er er der gjort brug af billeder af en altertavle, som samme Claus Lauritzen leverede til Vor Frue Kirke i Aalborg i 1619. Denne altertavle brændte i 1902.\nSlotskirken på Koldinghus blev flere gange i løbet af 1600-tallets krige stærkt beskadiget, men forblev i grove træk uforandret frem til branden i marts 1808, hvor den blev knust, da Kæmpetårnet styrtede sammen. Først i 1970’erne blev rummet nænsomt indrettet af arkitekterne Johannes og Inger Exner.


Ægte måde: Sådan får du flere visninger på YouTube-videoer - WebSetNet\nÆgte måde: Sådan får du flere visninger på YouTube-videoer\nHej alle. Efter lang tid skriver jeg en blog på min hjemmeside. Jeg elsker at skrive blog, men jeg har meget travlt med min virksomhed, så jeg kunne ikke koncentrere mig om bloggen. Fra nu af forsøger jeg at skrive mindst 3 post i en uge nyder jeg godt af at dele min viden hver gang på min blog. Jeg håber du elsker mit indlæg i dag også.\nHvordan får man flere visninger på YouTube-videoer?\nYouTube er en af de bedste kilder og marketingmedier online Mange YouTube-kanaler tjener penge gennem deres YouTube-videoer, selvom mange af dem gør det som et dagjob. En gennemsnitlig hver person bruger mindst 1 til 2 timer Watching YouTube Videos. Jeg modtog en e-mail fra min besøgende på webstedet og spurgte mig "hvordan man får flere visninger på YouTube-video". Jeg gav nogle tip til ham, og jeg troede at dele disse tips i min blog, så det ville være nyttigt for alle.\n10 Tips til at øge YouTube-visninger\n1. Spam ikke det\nLav aldrig video til robot eller bare for navns skyld, lav videoer til menneske. Folk ønsker ikke at spilde deres tid på at se scrappy videoindhold.\n2. Fangetitel med søgeord\nGiv altid en Catchy-titel til din YouTube-video med præcis søgeordsøgning. Tilføj et interessant navn, der er kort, men fortæller noget om videoen. Sørg for, at det er grammatisk korrekt. Brug Adwords Keyword Planner til Keyword Research.\n3. Attraktiv Miniature\nBrug af attraktive miniaturebilleder hjælper med at få flere YouTube-videoer Nogle gange vil din video miniaturefilm friste for at klikke og se din video. Brug Photoshop til at redigere miniaturebilledet.\n4. Gør SEO til din YouTube-video.\nJeg foreslår, at du tager en ekspertrådgivning til SEO. Der er visse regler, der skal følges for på siden SEO og Off Page SEO. Jeg forsøger at skrive om disse emner i fremtiden.\nUnikt afsnit med dit søgeord.\nTilføjelse af søgeord i beskrivelse, se hvordan din konkurrent skrev deres beskrivelse.\nTilføj noget relateret link i beskrivelsen\nTilføj rette tags.\nTilføj nøjagtigt søgeord i beskrivelsen som dette med dobbelt citat f.eks .: "hvordan får man flere visninger på YouTube Video" og mere.\nGiv nogle backlink til din video Video Dette hjælper din video til bedre søgning placering.\nSådan får du flere visninger på YouTube-videoer\n5. Må ikke irritere med fremmede stemme\nDu må ikke irritere med fremmed stemme i din video lyd er importand i videoen, hvis din stemme ikke er god Jeg foreslår at du ansætter nogen til Voice over til din video eller afspille BG musik, der vælges fra YouTube upload-sektionen. Brug ikke copyrighted music i din video.\n6. Monetisering af din YouTube-video\nUndgå lange YouTube-annoncer i din video Mennesker kan ikke lide annoncer, jeg foreslår, at du aktiverer små annoncer, så folk ikke springer over disse annoncer, og du får også god pengeindkomst fra Google.\n7. Opmuntre din målgruppe\nOpmuntre dine seere til at lide, dele og abonnere. Likes and shares hjælper din video til bedre søgeresultat. Disse ting hjælper dig virkelig med at øge visningerne på YouTube\n8. Brug dine sociale sider og markedsfør din kanal.\nDel dine videoer til dine sociale medier som Facebook, Twitter, Google+ osv.\n9. Opret afspilningsliste\nOpret din egen afspilningsliste på din video, dette vil hjælpe seeren til at se interessante videoer løbende\n10. God video redigering\nBrug nogle gode software til at redigere dine videoer Der er mange gratis software til rådighed online.\nKærlighed deler, Del dette indlæg med dine venner.\nStillingen Ægte måde: Sådan får du flere visninger på YouTube-videoer dukkede først på Techs Slå.\ntags:søgeord forskning Søgeord Søg video videoer visninger YouTube-videoer\nApple lancerer nyt websted og videoer med iPhone 7-fotografering ...\nKortformede videoskabere overalt var dumme i slutningen af ...\nSådan gemmes dine Vine videoer lige nu\nAmazon arbejder på en ny video messaging-tjeneste, som ...


Overfald, spark i ansigtet og psykisk vold: Nyborg Fængsel får tre strakspåbud fra Arbejdstilsynet | TV 2 Fyn\nNyborg Fængsel har på få måneder fået flere strakspåbud af Arbejdstilsynet. Det sker samtidig med, at der er flere indsatte, end fængslet har plads til.\nTre gange på fire måneder har Arbejdstilsynet udstedt et strakspåbud til Nyborg Fængsel. Et kæmpe problem, mener formand Bo Yde Sørensen fra Fængselsforbundet. Video: Ole Holbech\n27. sep 2019, kl. 08:43 Bemærk: Artiklen er mere end 30 dage gammel\nTre gange inden for blot fire måneder har Arbejdstilsynet udstedt et strakspåbud til Nyborg Fængsel.\nStrakspåbuddene kommer i forlængelse af, at TV 2/Fyn flere gange har fortalt om massive problemer i fængslet, der blandt andet har alt for få ansatte fængselsbetjente til alt for mange indsatte. I perioder har belægningsprocenten været på over 100, altså flere indsatte end der overhovedet er plads til.\nOven i det har Nyborg Fængsel i løbet af bare fire måneder fået hele tre strakspåbud af Arbejdstilsynet på grund af arbejdsforhold, der ikke er sikkerheds- og sundhedsmæssigt forsvarlige – blandt andet fordi fængselsbetjentene ofte må arbejde alene.\n.. hvor man har ligget i fuldstændig hjælpeløs tilstand og må forsøge på at få tilkaldt hjælp, efter man eksempelvis er blevet sparket gentagne gange i ansigtet og andre ting. Og det kan vi simpelthen ikke leve med.\nDet viser en aktindsigt i afgørelserne fra Arbejdstilsynet.\n- Det er et kæmpe problem. For du står fuldstændig alene – uden rygdækning. Både i forhold til det psykiske pres, men også i forhold til overfaldssituationer. Det er meget utrygt at være alene som fængselsbetjent, siger Bo Yde Sørensen, der er formand for fængselsbetjentenes fagforbund, Fængselsforbundet, og tidligere selv har været ansat som fængselsbetjent i Nyborg Fængsel i 14 år.\nFængselspersonalet må i en række tilfælde både arbejde alene og uden mulighed for at komme direkte i kontakt med kollegaer, hvis det er nødvendigt.\nArbejdstilsynet peger i de tre afgørelser blandt andet på faren ved alenearbejde under ledsaget udgang, og når de indsatte er på sygeafdelingen.\n”Virksomheden påbydes at alenearbejde, med indsatte på sygeafdelingen, uden auditiv eller visuel kontakt tilrettelægges således, at risiko for vold imødegås. Kan faren ikke imødegås, må den ansatte ikke arbejde alene. I skal efterkomme påbuddet straks”, skriver Arbejdstilsynet i en af de tre afgørelser.\nLæs også For mange indsatte og for få senge: Nyborg Fængsel skal have ekstra pladser\n- Vi ser meget alvorligt på de her sager, i særdeleshed omkring alenearbejde. Det er noget, vi har haft fokus på i årevis i Kriminalforsorgen. Og jeg har faktisk så sent som for 14 dage siden peget på det over for den øverste ledelse i Kriminalforsorgen. Vi er nødt til at se på det her alenearbejde, siger Bo Yde Sørensen,\nDe tre strakspåbud til Nyborg Fængsel er udstedt i henholdsvis marts, april og juni i år.\n65 episoder med vold og trusler\nDe seneste år er flere fængselsbetjente i Nyborg Fængsel også blevet overfaldet af indsatte. Senest i juli hvor en ansat blev overfaldet med slag og spark.\nInstitutionschef Henrik Marker fra Nyborg Fængsel erkender, at der har været flere episoder. I de første otte måneder af 2019 har der samlet set været 65 episoder med vold og trusler mod ansatte i fængslet.\nIfølge ham er det ikke opgjort, hvor mange af de 65 tilfælde der baserer sig på episoder, hvor personalet har stået alene i den givne situation.\nHenrik Marker fortæller, at det altid bygger på en konkret vurdering, når personalet arbejder alene.\nLæs også Fængselsbetjent fik tæsk - indsat nægtede at rydde op\n- I de tilfælde, hvor vi har fængselsbetjente, der går alene på en afdeling, der er det altid efter en helt konkret sikkerhedsvurdering, som vi har lavet på forhånd, og som vi jævnligt evaluerer. Så det er noget, vi har taget stilling til på forhånd. Og lige præcis sikkerhedsvurderinger og risikovurderinger er det, vi er allerbedst til. det er en af vores kerneopgaver.\nMen alligevel får I et strakspåbud fra Arbejdstilsynet?\n- Ja. Arbejdstilsynets vurdering og vores syn på vores sikkerhedsvurderinger har ikke været helt ens. Så der pågår også noget skriftligt korrespondance mellem os og Arbejdstilsynet. Og så har vi iværksat nogle yderligere tiltag, for eksempel øget kameraovervågning, yderligere skriftlige instrukser til personalet og tættere ledelsesopfølgning, siger Henrik Marker.\nInstitutionschef Henrik Marker fra Nyborg Fængsel erkender, at der har været flere episoder med overfald på personalet i fængslet.\nDe tiltag giver Fængselsforbundet og Bo Yde Sørensen ikke meget for. Det er ikke godt nok, mener forbundsformanden.\n- Nej. Og det er jo heller ikke Arbejdstilsynets holdning, at kameraer og radioer løser problemet med alenearbejde. Man skal være to, og man skal være i øjenkontakt med hinanden, før der ikke er tale om alenearbejde. Du får ikke en større tryghed, fordi du har en radio eller en telefon i bæltet. Du skal have en kollega omkring dig, siger Bo Yde Sørensen.\nSpark i ansigtet\nFormanden for Fængselsforbundet fortæller, at der har været flere ’rigtig grimme overfald’ på personalet i Nyborg Fængsel - også hvor personalet har været alene.\n- Og hvor man har ligget i fuldstændig hjælpeløs tilstand og må forsøge på at få tilkaldt hjælp, efter man eksempelvis er blevet sparket gentagne gange i ansigtet og andre ting. Og det kan vi simpelthen ikke leve med. Der skal være en vilje til at gøre noget ved det, og det er altså ikke en ekstra radio eller et kamera, siger forbundsformanden.\nLæs også Justitsministeren efter kritik af fængselsforhold: - Det er meget smukt, men virkeligheden er en anden\nHan understreger, at fængselspersonalet arbejder med farlige mennesker, som samfundet ikke ønsker at have gående på fri fod.\n- Man er altså nødt til at have nogle vilkår, så vi kan være trygge i det arbejde, vi skal udføre med dem, siger Bo Yde Sørensen.\nSe et længere interview med Bo Yde Sørensen, formand for Fængselsforbundet.\nOvertrådte coronaregler: Østfynsk ærtekonge får påbud\nKendt fynsk hotel genåbner til usikker fremtid